Norskamerikanere

Norskamerikanere er statsborgere i USA av norsk opprinnelse. 
Norsk emigrasjon til USA foregikk særlig mellom 1860 og 1920. Blant disse utvandrernes etterkommere finnes det fremdeles mange som betegner seg som nordmenn i Amerika. 
Stadig færre norskamerikanere snakker norsk, og det finnes ikke lenger noen norskspråklig avis i USA. Det er mer enn 4,5 millioner norskamerikanere, og de lever overveiende i den øvre Midtvesten.


== Utbredelse og flytting ==

Ved den amerikanske folketellingen i 2000 ble det registrert 4,5 millioner med deler av norske aner i Amerika. Det store flertall av norskamerikanerne er etterkommere etter norske immigranter som kom til Amerika mellom 1860 og 1920 og som slo seg ned i midtvesten. I de siste to generasjonene har det vært betydelige folkeforflyttninger slik at bare fem av ti norskamerikanere nå finnes i midtvesten, men man anslår at nesten ni av ti norskamerikanere har bånd til midtvesten (det vil si at de selv eller at en eller begge foreldre er født der), men manglende muligheter og manglende jobber i midtvesten har ført til at mange norskamerikanere har flyttet sørover, vestover eller østover til andre deler av landet. 
Etniske nordmenn og deres etterfølgere representerer 1,6 prosent av den totale amerikanske befolkning. Totalt sett utgjør skandinaver om lag fire prosent av befolkningen i USA, men dette tallet er mye høyere i øvre midtvesten (særlig Minnesota, vestlige Wisconsin, Nord- og Sør-Dakota, og nordlige Iowa), hvor skandinaver utgjør om lag 25 prosent av befolkningen, og mye lavere i sørstatene – Etniske nordmenn utgjør nær null prosent av folketallet i det fleste av disse statene.


=== Norsk-amerikanere etter delstat ===
De ti delstatene med flest norskamerikanere er:

Minnesota        – 851 000
Wisconsin        – 456 000
California       – 436 000
Washington       – 368 000
Nord-Dakota     – 193 000
Illinois         – 179 000
Iowa             – 167 000
Oregon           – 147 000
Texas            – 119 000
Sør-Dakota     – 115 000De ti delstatene med høyest prosentandel nordmenn er:

Nord-Dakota     – 33 % av delstatens hvite befolkning er av norsk opprinnelse
Minnesota        – 20 %
Sør-Dakota     – 17 %
Montana          – 12 %
Wisconsin        – 10 %
Washington       –  8 %
Iowa             –  6 %
Alaska           –  6 %
Oregon           –  5 %
Wyoming          –  5 %


== Norsk språk ==
Bruken av norsk språk nådde en topp mellom 1900 og første verdenskrig, da over en million amerikanere snakket norsk som førstespråk og det utkom en rekke norskspråklige aviser i den øvre Midtvesten. I 1910 abonnerte mer enn 600 000 hjem på minst en norsk avis, og mer enn 3 000 lutherske kirker brukte norsk som eneste språk i gudstjenestene.
Idag er det kun 81 000 amerikanere som snakker norsk som hjemmespråk.Flere lutherske college etablert av norskamerikanere, som St. Olaf College, Luther College og Pacific Lutheran University, tilbyr norsk i sine undergraduate-programmer. Store universiteter som University of Washington, University of Oregon og University of Wisconsin tilbyr også studier i norsk i rammen av sine studieprogrammer for germanske språk.


== Kjente norskamerikanere ==
Arthur E. Andersen – grunnlegger av revisjonskonsernet Arthur Andersen
Lynn Anderson – countrysanger
Lance Armstrong – syklist
James Arness  –  skuespiller
John Ashcroft – kongressmann fra Missouri og justisminister
Espen Baardsen – fotballspiller
Sybil Bauer – svømmer og forlovet med Ed Sullivan
Robert Bergland – kongressmann fra Minnesota og landbruksminister
Kathryn Bigelow – regissør
Theodore C. Blegen – historiker
Norman Ernest Borlaug – agronom og fredsprisvinner
Terry Branstad – guvernør i Iowa og USAs ambassadør i Kina
Holm O. Bursum – senator for New Mexico
James Cagney – skuespiller
Margarethe Cammermeyer – offiser, sykepleier og LHB-aktivist
Theodora Cormontan – komponist, pianist og musikkforlegger
Macaulay Culkin – skuespiller. (Bio IMDb)
Arlene Dahl – skuespiller
Laura Dern – skuespiller
Babe Didriksen (Zaharias) – golfspiller
Elling Eielsen – kirkegrunnlegger
Boomer Esiason – amerikansk fotballspiller og sportskommentator
Linda Evans (født Evenstad) – skuespiller
Ole Evinrude – oppfinner av påhengsmotoren
Andrew Furuseth – fagforeningsleder
Matt Groening – skaperen av blant annet animasjonsseriene The Simpsons
Belle Gunness – seriemorder
Sigrid Gurie – skuespiller, medvirket i mange filmer på 1930- og 1940-tallet.
Sig Hansen – fiskeskipper kjent fra TV-serien Deadliest Catch
Josh Hartnett – skuespiller. (Bio IMDb)
Eivind Harum - skuespiller, danser og koreograf i blant annet A Chorus Line på Broadway
Gabriel Hauge – økonomisk rådgiver for president Dwight D. Eisenhower
Gilbert N. Haugen – kongressmann fra Iowa
Tippi Hedren – skuespiller
Hans Christian Heg – offiser under den amerikanske borgerkrigen
Lance Henriksen – skuespiller
Jon-Erik Hexum – modell og skuespiller
Conrad Hilton – grunnlegger av Hilton-hotellkjeden; oldefar til Paris Hilton
Celeste Holm – skuespiller
Hubert Humphrey – visepresident og presidentkandidat i 1968
Siri Hustvedt – forfatter
Henry M. Jackson – kongressmann fra Washington
Fred Kavli – gründer, oppfinner og filantrop
Odd Lovoll – historiker
Robert Mitchum – skuespiller
Walter Mondale – visepresident og presidentkandidat i 1984
Marilyn Monroe (født Mortensen) – skuespiller
John Moses – guvernør i Nord-Dakota og senator
Bernt Julius Muus – prest og skolegrunnlegger
Barry Nelson – skuespiller
Knute Nelson – senator for Minnesota
Eliot Ness – politietterforsker i forbudstiden
Kristi Noem – guvernør i Sør-Dakota og kongressrepresentant
Peter Norbeck – senator for Sør-Dakota
Elizabeth, Mary-Kate og Ashley Olsen – skuespillere
Martha Ostenso – forfatter
Iggy Pop (Osterberg) – musiker, komponist, «the Godfather of Punk»
Chris Pratt – skuespiller
Priscilla Presley – skuespiller, gift med Elvis Presley
Kristin Proctor – skuespiller
Sally Ride – astronaut og fysiker
Knut Rockne – fotballtrener ved University of Notre Dame
Karl Rove – tidligere rådgiver for president George W. Bush
Ole Rølvåg (Rolvaag) – forfatter
Martin Olav Sabo – kongressmann fra Minnesota
Earl Harold Sande – veddeløpsrytter og trener av engelsk fullblodshest
Eric Sevareid – journalist og programleder i radio og fjernsyn
Henrik Shipstead – senator for Minnesota
Rick Steves – reiseskribent og TV-personlighet
Axel Stordahl – musiker, arrangør for Frank Sinatra
Chrissy Teigen – supermodell, TV-personlighet, forfatter og gründer
John Thune – senator for Sør-Dakota
Edward Thye – guvernør i Minnesota og senator
Thorstein Veblen – sosiolog
Andrew Volstead – kongressmann fra Minnesota og opphavsmann til forbudsloven
Lindsey Vonn - alpinist
Earl Warren – høyesterettsjustitiarius og guvernør i California
Camilla Wicks – fiolinist
Ingvald Kristian Wicks – fiolinist og komponist
Kristen Wiig – skuespiller
Michelle Williams – skuespiller
Renée Zellweger – skuespiller


== Se også ==
Norsk emigrasjon til USA
Innvandring til USA
Liste over oversjøiske utvandringer fra Norge (1876–1918)
Nordmenn
Norges historie
USAs historie
Migrasjon
Vesterheim


== Referanser ==


== Eksterne lenker ==
(en) Norwegian Americans – kategori av bilder, video eller lyd på Commons 
Det løfterike landet Nasjonalbibliotekets nettsted om utvandringen fra Norge og historien til norsk-amerikanerne i Amerika
Utvandring, temaside på Willy Kringeland slektsside.
Utvandringen til Amerika, temaside på Foreningen Norges døvblindes hjemmeside.
"Heller ikke Homer Simpson tåler norsk akevitt", artikkel i Dagbladet 18. mai 2009, med videoklipp fra episode 2021 av the Simpsons.
"Norsken lever, i USA", reportasje fra Språkteigen, NRK P2.
"Amerikaturen ble tragedie for mange", artikkel i Stavanger Aftenblad om de norske slumkvarterene i New York under depresjonen.
"Norsk danker ut svensk i USA", reportasje om norsk identitet i USA, i Dagsavisen 17. juli 2013.


=== Sider på engelsk ===
Norges offisielle side i USA
Norwegian American Historical Association
Norwegian population data from the U.S. Census Bureau
Norwegian population by state
U.S. Census data on number of language speakers, including Norwegian
Friends of Norway Caucus – A Congressional Caucus promoting Norwegian-American relations, founded by Norwegian-American congressmen
[http//www.lawzone.com/half-nor/nor-am.htm Norwegian-American homepage]
Sons of Norway – An organization dedicated to preserving and promoting Norwegian heritage and culture, especially in America. (This link is and archived 2004 website)
Sons of Norway - A far more recent and updated website for the S of N.
Norwegian-American Foundation
Vesterheim Norwegian-American Museum, museum i Decorah (Iowa) dedikert til den norsk-amerikanske arven.
Norwegians in the Civil War Arkivert 15. desember 2005 hos Wayback Machine.
Nordmannsforbundet (The Norse Federation) – A non-profit organization founded in 1907 that seeks to strengthen cultural and personal ties between Norway and Norwegians abroad